|  |  |  |
| --- | --- | --- |
|  |  |  |
| **ΠΡΕΣΒΕΙΑ ΤΗΣ ΕΛΛΑΔΟΣ**  **ΣΤΟ ΛΟΝΔΙΝΟ** |  |  |
| **Γραφείο**  **Οικονομικών & Εμπορικών Υποθέσεων** |  | **ΑΔΙΑΒΑΘΜΗΤΟ**  **KANONIKO** |

Λονδίνο, 21 Ιουνίου 2022

Α.Π.Φ.: 4200/2504

Πληροφορίες: Γ. Βελέντζα

Γραμματέας ΟΕΥ Α΄

|  |  |
| --- | --- |
| **ΠΡΟΣ:** | Β3 Διεύθυνση |
| **ΚΟΙΝ.:** | Ως Πίνακας κοινοποίησης |

**ΘΕΜΑ: Διάθεση στην αγορά της Μεγάλης Βρετανίας προϊόντων για τα οποία προηγουμένως απαιτούνταν σήμανση CE**

**Σχετ.:** Έγγραφό μας με Α.Π.Φ.: 4200/143/13.1.2022 και προηγούμενη αλληλογραφία

Το Ηνωμένο Βασίλειο εισήγαγε τη σήμανση UKCA (UK Conformity Assessed), σε αναλογία με τη σήμανση CE, για τη δήλωση συμμόρφωσης ενός προϊόντος με τις προδιαγραφές ασφάλειας της Μεγάλης Βρετανίας (ΜΒ)[[1]](#footnote-1) (ανωτέρω σχετικά). Ανακοινώθηκαν τα ακόλουθα μέτρα και διευκρινίσεις για την υποστήριξη των επιχειρήσεων που προετοιμάζονται για την υιοθέτηση της σήμανσης UKCA:

* Αξιολόγηση συμμόρφωσης για τη λήψη της σήμανσης CE που πραγματοποιήθηκε από οργανισμό της ΕΕ μέχρι τις 31 Δεκεμβρίου 2022, θα μπορεί να χρησιμοποιηθεί από τους κατασκευαστές ως βάση για τη σήμανση UKCA, η οποία θα ισχύει μέχρι τη λήξη του πιστοποιητικού τους ή για 5 χρόνια (31 Δεκεμβρίου 2027), όποιο από τα δύο συμβεί πρώτο.
* Δεν θα απαιτείται επαναξιολόγηση της συμμόρφωσης προϊόντων που φέρουν σήμανση CE τα οποία κατασκευάστηκαν και εισήχθησαν στη ΜΒ μέχρι το τέλος του 2022.
* Ανταλλακτικά για την επισκευή, την αντικατάσταση ή τη συντήρηση προϊόντων που διατίθενται ήδη στην αγορά της ΜΒ μπορούν να πληρούν τις ίδιες απαιτήσεις που ίσχυαν τη στιγμή που το αρχικό προϊόν ή σύστημα διατέθηκε στην αγορά της ΜΒ.
* Θα επιτρέπεται η εμφάνιση του σήματος UKCA και η αναγραφή της επωνυμίας και των στοιχείων επικοινωνίας του εισαγωγέα, είτε σε αυτοκόλλητη ετικέτα, είτε στη συνοδευτική τεκμηρίωση των προϊόντων, μέχρι τις 31/12/2025.

Οι παραπάνω αλλαγές και διευκρινίσεις δεν εφαρμόζονται στις περιπτώσεις ιατροτεχνολογικών προϊόντων, προϊόντων δομικών κατασκευών, συστημάτων μεταφοράς με συρματόσχοινο, συστημάτων μη επανδρωμένων αεροσκαφών, μεταφερόμενων εξοπλισμών πίεσης, σιδηροδρομικών προϊόντων και θαλάσσιου εξοπλισμού.

Το βρετανικό Υπουργείο Επιχειρείν, Ενέργειας και Βιομηχανικής Στρατηγικής διοργανώνει δύο διαδικτυακά σεμινάρια σχετικά με το θέμα, στις 29 Ιουνίου, και ώρες 11:00 (<https://www.eventbrite.co.uk/e/the-new-uk-regulatory-regime-for-goods-new-ukca-transitional-measures-tickets-369108281807>) και 15:00 (<https://www.eventbrite.co.uk/e/the-new-uk-regulatory-regime-for-goods-new-ukca-transitional-measures-tickets-369128291657>) (13:00 και 17:00 ώρες Ελλάδας). Οι ενδιαφερόμενες επιχειρήσεις θα έχουν την ευκαιρία να θέσουν ερωτήματα στους διοργανωτές.

Λεπτομέρειες και σχετική νομοθεσία είναι διαθέσιμα στους συνδέσμους <https://www.gov.uk/guidance/placing-manufactured-goods-on-the-market-in-great-britain> και <https://www.gov.uk/guidance/using-the-ukca-marking>

Η σχετική ανάρτηση στην πύλη Agora επικαιροποιήθηκε ανάλογα (<https://agora.mfa.gr/infofiles-menu/infofile/74084>).

Ο Προϊστάμενος

Γεράσιμος Λαζαρής

Γενικός Σύμβουλος ΟΕΥ Β΄

**Πίνακας κοινοποίησης**

|  |
| --- |
| **Υπουργείο Εξωτερικών**   * Δ.Γ. κ. Πρωθυπουργού * Δ.Γ. κ. Υπουργού * Δ.Γ. κ. ΑΝΥΠΕΞ * Δ.Γ. ΥΦΥΠΕΞ κ. Κ. Φραγκογιάννη * Γρ. κ. Γεν. Γραμματέα * Γρ. κ. Γεν. Γραμματέα ΔΟΣ & Εξωστρέφειας * Γρ. κ.κ. Α΄, Β΄, Γ΄ Γεν. Δ/ντών * A1, Γ2 Δ/νσεις * ΜΑ ΕΕ   **Φορείς** (μέσω ημών)   * ΣΕΒ * ΣΒΕ * ΠΣΕ * ΣΕΒΕ * ΚΕΕΕ * ΕΒΕΑ * ΕΒΕΘ |

1. Περιλαμβάνει τις Αγγλία, Ουαλία και Σκωτία. Όχι τη Βόρεια Ιρλανδία. [↑](#footnote-ref-1)